Sinine kevad  Mul pole peaaegu kunagi siniseid riideid olnud. Kunagine koolivorm muidugi välja arvatud. Aga viimasel ajal on mulle silma hakanud hästi palju sinise-halli-valgekirjusid asju. Ja see on võrratu värvikombinatsioon! Niisiis otsustasin endale vähemalt ühe sinistes toonides ehte teha. Ja ma olen seda juba kandnud, erinevalt enamikust teistest omatehtud kaelakeedest.            Flickris levitati hiljuti vikerkaarekoogi retsepti. See nägi nii kihvt  välja, et otsustasin proovida. Järgmine kord tahaks muidugi teha ilma toiduvärvideta. Mustikatega saab värvida, kakaoga samuti. Porganditega saaks ka, kui ma teaks, mismoodi porganditest mahla kätte saab. Aga millega veel?        Ilusat kevade jätku kõigile! (Pildid on klikitavad.)